lv lv lv lv lv lv en lv lv lv lv lv id rm lv en sk en ca lv ca nl en en lv eu uz lv de fr nl lv lv lv lv lv lv lv bpy lv es lv sv lv lv lv lv lv lv lv lv sv lv sv lv lv nl lv lv eo lv lv lv fi lv lv lv it lv es lv lv cs en lv lv fr fi lt lv nl lv hbs_lat lv lv en lv lv es es lv lv nb eo en lv lv fr lv lv fr lv lv lv lv lt lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv fr lv en sq en en lv lv lv en lv lv lv lv lv tr es es lv lv nb eo en lv lv fr lv lv lv lv lv lv lv lv lv lv lv lv lv pt lv lv lv lv lv en lv hbs_lat lv lv lv lv id lv fi it lv cs ca lv lv it en lv lt lt lt hbs_lat lv lv lt en lv lv lv lv lt fi eo lv lv lv lv lv vo lv lv lv lv lv lv lv sv fr sl lv en pt lv lv en lv lv lv lv lv lv
Latvija dramatiskā cīņā zaudē dāņiem un spēlēs par palikšanu elitē : Ziņu aģentūra ZS
Palielināt Samazināt 4 Mai 2011 , 07:24
Latvijas hokeja izlase zaudē Slovēnijai un sper soli pretī pirmajai divīzijai
Latvijas hokeja izlase pirms PČ ieņem 12.vietu IIHF rangā
Ozoliņš: Latvijas izlases galvenais uzdevums ir noturēties elitē
Latvijai nākamgad PČ jāspēlē ar Vāciju, Norvēģiju, Dāniju, Itāliju un trim no līderpiecnieka komandām
IIHF kongresā apstiprina jauno PČ struktūru
Latvijas hokejisti nosargā vietu augstākajā divīzijā
Latvijas hokeja valstsvienība trešdien pasaules čempionātā (PČ) Bratislavā (Slovākija) ar rezultātu 2:3 D apakšgrupas izšķirīgajā spēlē cīņā par iekļūšanu turnīra otrajā posmā pēcspēles metienos zaudēja Dānijas izlasei un turnīrā turpinās cīņu par vietas saglabāšanu elites divīzijā.
Dānijas izlase maču uzsāka ļoti aktīvi un izveidoja vairākas bīstamas epizodes pie Edgara Masaļska sargātajiem vārtiem. Ātri vien šī dāņu ofensīva vainagojās panākumiem, kad jau mača otrajā minūtē Latvijas hokejisti savā aizsardzības zonā nepiesedza Madu Kristensenu, kurš ar spēcīgu metienu trieca ripu vārtu augšējā stūrī, atklājot cīņas rezultātu.
Mača sestajā minūtē Latvija ieguva iespēju cīnīties vairākumā, tomēr tajā neko bīstamu pie Dānijas vārtiem nespēja izveidot, bet uzreiz pēc tam uz noraidīto spēlētāju soliņa devās Latvijas izlases uzbrucējs Armands Bērziņš.
Arī dāņi sev atvēlētājās divās vairākuma minūtēs neko bīstamu pie Masaļska vārtiem neizveidoja, bet pēc tam spēle bija līdzīga un cīņa pārsvarā norisinājās laukuma vidusdaļā un pie apmalēm.
Pirmās trešdaļas pēdējās sešās minūtēs iniciatīva piederēja Latvijas izlasei, kas arvien bīstamāk uzbruka dāņu vārtiem, turklāt teicamu iespēju izlīdzināt rezultātu izniekoja Ģirts Ankipāns, kuram no vārtu priekšas neizdevās pārspēt Dānijas komandas vārtsargu Frederiku Andersenu. Arī atlikušajās pirmās trešdaļas minūtēs Latvijai bija pārsvars, tomēr rezultāts nemainījās.
Jau otrās trešdaļas sākumā Dānijas izlase varēja gūt otros vārtus, taču Mortens Grīns, noguldījis Masaļski, nespēja trāpīt tukšos vārtos. Uzreiz pēc tam divu minūšu noraidījumu saņēma Cipulis, tomēr Latvija mazākumā izturēja lielo dāņu spiedienu un uzreiz metās atspēlēties, pietiekami aktīvi cīnoties Dānijas aizsardzības zonā.
Šāda cīņa ātri nesa vēlamos augļus un mača 24. minūtē Latvija izlīdzināja rezultātu, kad Cipulis vārtu priekšā sekmīgi pielaboja spēcīgu Oskara Cibuļska metienu no zilās līnijas.
Uzreiz pēc gūtajiem vārtiem Latvija ieguva iespēju spēlēt vairākumā un tajā izveidoja vairākus bīstamus metienus pa dāņu vārtiem, tomēr pārliecinoši spēlēja Andersens un rezultāts nemainījās.
Turpinājumā Latvijas izlase saņēma divus noraidījumus pēc kārtas un dāņiem izdevās realizēt otro no tiem, kad Kristensens pēc laba reida guva savus otros vārtus mačā un izvirzīja Dāniju vadībā ar 2:1. Latvija uzreiz metās atspēlēties un gandrīz panāca neizšķirtu, kad pēc Roberta Bukarta metiena ripa trāpīja pa vārtu stabu.
Otrās trešdaļas vidū Latvijas hokejistiem nācās aizstāvēties trijatā pret pieciem dāņiem, tomēr šajā mazākumā labi nospēlēja Ankipāns, kurš ar savām aktivitātēm piespieda Dānielu Nilsenu pārkāpt pret sevi noteikumus.
Izturējuši mazākumu, Latvijas hokejisti uzreiz iegāja pretinieku zonā un pēc lieliskas Aleksandra Ņiživija piespēles Jēkabs Rēdlihs ar spēcīgu metienu no zilās līnijas trieca ripu Dānijas izlases vārtu tīklā - 2:2.
Atlikušajās piecās otrās trešdaļas minūtēs komandas apmainījās no noraidījumiem, tomēr neviens no vairākumiem netika realizēts un rezultāts nemainījās.
Trešo trešdaļu Latvija sāka pietiekami aktīvi, lai pēc nospēlētām trīs minūtēm iegūtu iespēju spēlēt vairākumā, taču Dānija mazākumā ļoti labi aizsargājās un nedeva pretiniekiem nekādas iespējas izveidot bīstamas epizodes savu vārtu tuvumā.
Turpinājumā komandas spēlēja piesardzīgi un vairāk domāja par savu vārtu drošību, bet trešās trešdaļas vidū Georgijs Pujacs kļūdījās savā zonā, kas noveda pie tā, ka dāņi pārtvēra ripu un Mikels Bedkers izdarīja ļoti bīstamu metienu no tuvas distances, tomēr to pārliecinoši tvēra Masaļskis un glāba Latviju no vārtu zaudējuma.
Arī turpinājumā komandas spēlēja ļoti piesardzīgi un ar uzbrukumiem pārāk neaizrāvās, bet trīs minūtes pirms pamatlaika beigām Latvija ieguva iespēju spēlēt vairākumā un tajā bija ļoti tuvu uzvaras vārtu gūšanai, tomēr fantastiski spēlēja Andersens, kurš vairākas reizes glāba Dāniju no vārtu zaudējuma.
Trešās trešdaļas pēdējā minūtē Latvijai bija vēl pāris teicamas iespējas izraut uzvaru, tomēr to izdarīt neļāva teicami spēlējošais Andersens.
Vārtu guvēji: Madss Kristensens (Jakobsens, Bodkers) 1:43 (1:0), Mārtiņš Cipulis (Cibuļskis, Ņiživijs) 23:03 (1:1), Madss Kristensens (Nilsens, Hards) 28:27 (2:1 vair.), Jēkabs Rēdlihs (Ņiživijs, M. Rēdlihs) 35:14 (2:2 vair.).
Lai turpinātu cīņu kvalifikācijas kārtā par iekļūšanu ceturtdaļfinālā, Latvijas izlasei ir nepieciešama uzvara, jo zaudējums to aizsūtītu uz četrinieku, kas cīnīsies par palikšanu Elites divīzijā. Divas labākās komandas tajā saglabās vietu elitē, bet divas sliktākās pārcelsies uz pirmo divīziju nākamajā gadā.
Arī šodien nākas iztikt bez aizsarga Artūra Kuldas, kurš izlaidīs otro no trim spēlēm pēc diskvalifikācijas, kas tika piespriesta pēc spēka paņēmiena pirmajā spēlē, ar ko tika smagi savainots Čehijas aizsargs Radeks Martīneks.
Vēlajā vakara spēlē D apakšgrupā pašreizējā pasaules čempione Čehija spēkiem mērosies ar Somiju.
Iepriekšējos PČ Latvijas komandai trešā spēle arī bija izšķirīgā, un trīs reizes pēc kārtas tika gūta vēlamā uzvara. 2008. gadā Halifaksā tajā tika uzvarēta Slovēnija 3:0, pēc tam 2009. gadā Bernē ar 2:0 Austrija, bet 2010. gadā Manheimā ar 5:2 - Itālija. Pēdējo reizi par palikšanu elitē Latvija spēlēja 2007. gadā Maskavā, kad šādā izšķirošā spēlē pirmajā posmā ar 3:4 zaudēja Itālijai.
Ja Latvija uzvarēs Dāniju, tad jau ceturtdien plkst. 21.15 spēlēs ar Krieviju, sestdien plkst. 17.15 ar Vāciju un pirmdien plkst. 13.15 ar Slovākiju. Tās būs A grupas trīs spēcīgākās komandas. Četras labākās komandas no šā sešinieka kvalificēsies ceturtdaļfinālam, kurā visas spēles notiks Bratislavā.
Ja Latvija zaudēs Dānijai, tad ceturtdien plkst. 17.15 spēlēs ar Slovēniju, bet pēc tam no Bratislavas pārbrauks uz Košici, lai aizvadītu pēdējās divas spēles sestdien plkst. 13.15 ar Baltkrieviju un svētdien plkst. 21.15 ar Norvēģiju vai Austriju.
Uz Slovākijas galvaspilsētu mūsu treneru korpuss līdzi ņēmis 25 spēlētājus, kuru vidū ir 3 vārtsargi, 8 aizsargi un 14 uzbrucēji. Pirmajā spēļu posmā gan drīkstēs pieteikt 23 hokejistus, otrajā – vēl divus.
Latvijas izlases 23 spēlētāji pirmajam posmam
Vārtsargi: Edgars Masaļskis, Mārtiņš Raitums, Māris Jučers.
Aizsargi: Kristaps Sotnieks, Georgijs Pujacs, Krišjānis Rēdlihs, Jēkabs Rēdlihs, Arvīds Reķis, Oskars Cibuļskis, Artūrs Kulda.
Uzbrucēji: Herberts Vasiļjevs, Aleksandrs Ņiživijs, Mārtiņš Cipulis, Lauris Dārziņš, Miķelis Rēdlihs, Andris Džeriņš, Ģirts Ankipāns, Kaspars Saulietis, Ronalds Ķēniņš, Sergejs Pečura, Armands Bērziņš, Roberts Bukarts, Gints Meija.
Kā ziņots, Latvijas komandas vadība sev par mērķi izvirzījusi iekļūšanu ceturtdaļfinālā, bet uzdevums no Latvijas Hokeja federācijas (LHF) ir saglabāt vietu elites divīzijā.
PČ risinās no 29. aprīļa līdz 15. maijam.
Latvijas hokeja valstsvienība trešdien pasaules čempionātā (PČ) Bratislavā (Slovākija) ar rezultātu 2:3 D apakšgrupas izšķirīgajā spēlē cīņā par iekļūšanu turnīra otrajā posmā pēcspēles metienos zaudēja Dānijas izlasei un turnīrā turpinās cīņu par vietas saglabāšanu elites divīzijā.
Balsot par šo ziņu
Ja vēlies nobalsot par šo rakstu, sūti SMS ar tekstu
Maksa (0,36 LVL) ir pievienota telefona rēķinam vai atrēķināta no priekšapmaksas kartes.
Atbalsts: +37129469896 | zinuspice@gmail.com | Piedāvā fortumo.lv
Diskutēt par šo ziņu
Materiāls publicēts sadarbībā ar vietni
Ievietots : 04 Maijā 2011
Skatīts : 984 reizes
Birkas : spēlēs, PČ, čempionātā, Bratislavā, zaudē, elitē, spēlē, dāņiem, valstsvienība, hokeja
Forma paredzēta ziņojumam redakcijai par konkrēto materiālu !
Vispārīgai saiknei ar redakciju izmantojiet "Kontaktu" formu
Pētījums: Zviedri vairāk fantazē par grupveida seksu
CSDD šogad uzsāk jaunu Līgo akciju "Izguli reibumu"
Jaunie mūziķi koncertēs slimnīcās un aprūpes centros
SVF Latvijai šogad prognozē pasaulē lielāko deflāciju - 3,7%
Dzīvotspars kapsulās un tabletēs
Šodien sakopjam savu valsti. Jaunākajam talciniekam gadiņš
Komentāru pagaidām nav. Esi pirmais !
Pievienot komentārus var tikai reģistrētie lietotāji.
[ Reģistrācija | Ieeja ]
Ziņu Spice neatbild par rakstiem pievienotajām lasītāju atsauksmēm, kā arī aicina portāla lasītājus, rakstot atsauksmes, ievērot morāles un pieklājības normas, nekurināt un neaicināt uz rasu naidu, iztikt bez rupjībām. Lūguma neievērošanas gadījumā Ziņu Spice patur tiesības liegt rakstu komentēšanas iespēju, kā arī dzēst neatbilstošos komentārus.
Kas gan rada tik daudz ļaunu, pliekanu un nievājošu asprāšu - muļķība vai nelabvēlība? Varbūt gan viens, gan otrs vienlaikus.
LTV Ziņu dienesta sižeti
DJ Bacon Līgo Tusiņš 2021
Vai jūs atbalstītu tautas vēlētu prezidentu?
Tikai, ja tiks mainītas arī prezidenta pilnvaras
[ Rezultāti · Arhīvs ]
2010 - 2022 © AZS
Mobilā versija : spice.ucoz.lv/pda
Web izstrāde : Tavamājaslapa.lv
Viss, ko Tu meklēji
Ārstniecības augi Latvijā | Пиk изBecTий | Tiek izmantotas uCoz tehnoloģijas | Katalogs | Kinofilm@LV